UC Sampdoria

Unione Calcio Sampdoria, algemeen bekend as Sampdoria, is ’n Italiaanse professionele sokkerklub gebaseer in Genua, Ligurië.

Sampdoria is in 1946 gestig deur die samesmelting van twee bestaande sportklubs, waarvan die oorsprong tot in die 1890’s teruggevoer kan word: Sampierdarenese en Andrea Doria. Beide die klubnaam en kleure weerspieël hierdie vereniging — die naam is ’n kombinasie van die twee ou klubs, terwyl die kleure ’n unieke stel vorm: oorwegend blou (vir Andrea Doria), met wit, rooi en swart bande (vir Sampierdarenese) oor die middel van die trui. Daarom staan hulle bekend as die Blucerchiati (“blou-omringdes” of “blou-gestreeptes”).

Sampdoria speel hul tuiswedstryde by Stadio Luigi Ferraris met ’n kapasiteit van 33 205, wat hulle deel met die ouer klub Genoa CFC. Die hegte mededinging tussen die twee spanne staan bekend as die Derby della Lanterna, en is vir die grootste deel van sy geskiedenis in Serie A betwis.

Sampdoria het een keer die Scudetto gewen, in 1991. Die klub het ook die Coppa Italia vier keer gewen — in 1985, 1988, 1989, en 1994 — en die Supercoppa Italiana een keer, in 1991. Hulle grootste sukses in Europese sokker was die oorwinning van die UEFA Bekerwenner-beker in 1990. Sampdoria het ook die Europese Beker-eindstryd in 1992 bereik, maar verloor teen Barcelona met 1–0 ná ekstra tyd. 

 Verwysings 

 Eksterne skakels 
 Amptelike webwerf

Kategorie:Italiaanse sokkerklubs